එහෙත් එක්ස්ප්‍රස් පර්ල් නෞකාවේ කපිතාන්වරයා හෝ එහි දේශීය නැව් සමාගමේ නියෝජිතයා අදාළ නෞකාවේ අනතුරක් පවතින බවට ශ්‍රී ලංකාවේ බළධාරීන් දැනුවත් කිරීමට පියවර ගෙන නොමැති බවට ද ඔහු චෝදනා කළා.ඒ අනුව දැනට සිදුකරන ලද විමර්ශණවලට අනුව සමූද්‍ර දූෂණ වැලැක්විමේ පනත, අපරාධ නඩු විධාන සංග්‍රහය, දණ්ඩ නීති සංග්‍රහය සහ වනජීවි හා වෘක්ෂලතා ආඥා පනත යටතේ බැලූ බැල්මටම වරදවල් සිදුකර ඇති බවයි නියෝජ්‍ය සොලිසිටර් ජෙනරාල්වරයා කියා සිටියේ.මේ අතර, අදාළ නෞකාවට එය මුදා ගැනීම සඳහා පැමිණි සමාගමේ කිමිදුම්කරුවන් 3 දෙනෙකු ගොඩ වී නිරීක්ෂණයක නිරත වූ බවයි නාවික හමුදා මාධ්‍ය අංශය සදහන් කළේ.